UDKAST
Forslag til tekstemner til varsling af GPS – overvågning i servicebilerne og/eller brugen af GPS baseret tidsregistrering (se nedenfor under stregen)

Kontrolforanstaltninger af medarbejderne skal, jf. aftalen mellem DA og LO, varsles med 6 uger, før kontrollen kan starte. På virksomheder med SU skal overvågningen først drøftes i SU. Varslet bør gives i form af et brev til hver enkelt medarbejder, som kvitterer på brevet for modtagelsen som dokumentation for, at varslingen har fundet sted.

Montering af GPS eller andet sporingsudstyr, der kan henføres til en bestemt person, er behandling af personoplysninger, og de indsamlede data skal derfor behandles i henhold til Persondataforordningen. Det forpligter virksomheden at orientere medarbejderen, herunder oplyse om en række forhold, der skal fremgå af brevet. Se nedenfor. 
________________________________________________________

Navn
Adresse


Installering af GPS i servicebilerne og varsling af anvendelse af GPS som kontrolforanstaltning
Det meddeles herved, at [virksomhedens navn, adresse og CVR-nr.] iværksætter GPS-overvågning i servicebilerne og/eller implementerer GPS baseret tidsregistrering, og med virkning fra xx.xx.xxxx vil anvende GPS som overvågning og kontrolforanstaltning.

Formålet hermed er: [TILPASSES TIL DE FORMÅL, DER ØNSKES BEHANDLET I VIRKSOMHEDEN]
· Overblik over og styring af den samlede bilflåde/mandskab
· Besparelse af tid og brændstof ved dirigering af nærmeste ledige servicevogn til en adresse
· Dokumentation og kontrol af timeforbrug over for kunderne
· Kontrol og overvågning af medarbejdernes effektive arbejdstid  
· Kontrol og overvågning af overholdelse af reglerne for anvendelse af firmabiler(privatkørsel)
· Kontrol af overholdelse af diverse færdselsregler, herunder fartgrænser, brændstofforbrug og parkeringsbestemmelser
· Rabat på forsikring
· Etc.
Der gøres opmærksom på, at uregelmæssigheder, der konstateres ved overvågning og kontrol, kan få ansættelsesmæssige konsekvenser i form af opsigelse eller bortvisning.

Retsgrundlaget for behandlingen: [TILPASSES DE KONKRET ANVENDTE RETSGRUNDLAG]

Grundlaget for behandlingen er persondataforordningens artikel 6, stk. 1, litra [a-e] om [samtykke, nødvendig til opfyldelse af kontrakt, overholdelse af retlig forpligtelse, beskyttelse af dine eller andres vitale interesser, udførelse af en opgave i samfundets interesse eller henhører under offentlig myndighedsudøvelse.]

[OG/ELLER]
Grundlaget for behandlingen er persondataforordningens artikel 6, stk. 1, litra f) om interesseafvejningen. I forbindelse med interesseafvejningen har vi vurderet, at vores legitime interesser er, at [ANGIV VURDERING AF LEGITIME INTERESSER, DER FORFØLGES OG HVORFOR]

Sikkerhed og behandling: [TILPASSES DE FAKTISKE FORHOLD I VIRKSOMHEDEN]
· Kun udpegede, ledende og administrative medarbejdere har adgang til systemet via password.
· Virksomhedens IT-system er beskyttet med firewall [herunder anden beskrivelse af sikkerheden, f.eks. antivirus-software og lign.]
· Af hensyn til regnskab og dokumentation gemmes oplysningerne i op til 5 år, hvorefter disse slettes.
· Oplysningerne kan blive videregivet til virksomhedens arbejdsgiverorganisation, revisor og/eller advokat i forbindelse med modtagelse af rådgivning af juridisk eller økonomisk karakter.

Rettigheder:
Du gøres opmærksom på, at du har ret til at få indsigt i oplysningerne, der indsamles og behandles om dig iht. persondataforordningens artikel 15. Din anmodning om at få indsigt i oplysningerne skal sendes skriftligt til [indsæt navn]. Senest 4 uger efter modtagelsen af din anmodning, vil du modtage svar. 

Du har derudover ret til at gøre indsigelser mod behandlingen af dine oplysninger, herunder ret til at anmode om berigtigelse eller sletning, jf. persondataforordningens artikel 16, 17 og 21. Endelig har du ret til i visse tilfælde at få begrænset behandlingen, jf. persondataforordningen artikel 18. Retten til berigtigelse og sletning gælder kun oplysninger der er vildledende eller urigtige. Det er derudover kun objektivt konstaterbare oplysninger, der er omfattet. En sådan anmodning skal også fremsendes skriftligt til [indsæt navn]. 

Persondataforordningens artikel 16, 17, 18 og 21 er indsat nedenfor.

Hvis du ønsker at klage over behandlingen, skal det ske til:
Datatilsynet
Carl Jacobsens Vej 35
2500 Valby
dt@datatilsynet.dk
Sådan klager du (datatilsynet.dk)


Dato					Dato

__________________				__________________
Virksomheden				Medarbejderens navn




Artikel 16
Ret til berigtigelse
Den registrerede har ret til at få urigtige personoplysninger om sig selv berigtiget af den dataansvarlige uden unødig forsinkelse. Den registrerede har under hensyntagen til formålene med behandlingen ret til få fuldstændiggjort ufuldstændige personoplysninger, bl.a. ved at fremlægge en supplerende erklæring.

Artikel 17
Ret til sletning (»retten til at blive glemt«)
1. Den registrerede har ret til at få personoplysninger om sig selv slettet af den dataansvarlige uden unødig forsinkelse, og den dataansvarlige har pligt til at slette personoplysninger uden unødig forsinkelse, hvis et af følgende forhold gør sig gældende:
a. Personoplysningerne er ikke længere nødvendige til at opfylde de formål, hvortil de blev indsamlet eller på anden vis behandlet.
b. Den registrerede trækker det samtykke, der er grundlaget for behandlingen, jf. artikel 6, stk. 1, litra a), eller artikel 9, stk. 2, litra a), tilbage, og der er ikke et andet retsgrundlag for behandlingen.
c. Den registrerede gør indsigelse mod behandlingen i henhold til artikel 21, stk. 1, og der foreligger ikke legitime grunde til behandlingen, som går forud for indsigelsen, eller den registrerede gør indsigelse mod behandlingen i medfør af artikel 21, stk. 2.
d. Personoplysningerne er blevet behandlet ulovligt.
e. Personoplysningerne skal slettes for at overholde en retlig forpligtelse i EU-retten eller medlemsstaternes nationale ret, som den dataansvarlige er underlagt.
f. Personoplysningerne er blevet indsamlet i forbindelse med udbud af informationssamfundstjenester som omhandlet i artikel 8, stk. 1.
2. Hvis den dataansvarlige har offentliggjort personoplysningerne og i henhold til stk. 1 er forpligtet til at slette personoplysningerne, træffer den dataansvarlige under hensyntagen til den teknologi, der er tilgængelig, og omkostningerne ved implementeringen, rimelige foranstaltninger, herunder tekniske foranstaltninger, for at underrette de dataansvarlige, som behandler personoplysningerne, om, at den registrerede har anmodet disse dataansvarlige om at slette alle link til eller kopier eller gengivelser af de pågældende personoplysninger.
3. Stk. 1 og 2 finder ikke anvendelse, i det omfang denne behandling er nødvendig:
a. for at udøve retten til ytrings- og informationsfrihed
b. for at overholde en retlig forpligtelse, der kræver behandling i henhold til EU-retten eller medlemsstaternes nationale ret, og som den dataansvarlige er underlagt, eller for at udføre en opgave i samfundets interesse eller som henhører under offentlig myndighedsudøvelse, som den dataansvarlige har fået pålagt
c. af hensyn til samfundsinteresser på folkesundhedsområdet i overensstemmelse med artikel 9, stk. 2, litra h) og i), samt artikel 9, stk. 3
d. til arkivformål i samfundets interesse, til videnskabelige eller historiske forskningsformål eller til statistiske formål i overensstemmelse med artikel 89, stk. 1, i det omfang den rettighed, der er omhandlet i stk. 1, sandsynligvis vil gøre det umuligt eller i alvorlig grad hindre opfyldelse af denne behandling, eller
e. for, at retskrav kan fastlægges, gøres gældende eller forsvares.

Artikel 18
Ret til begrænsning af behandling 
1. Den registrerede har ret til fra den dataansvarlige at opnå begrænsning af behandling, hvis et af følgende forhold gør sig gældende:
a. rigtigheden af personoplysningerne bestrides af den registrerede, i perioden indtil den dataansvarlige har haft mulighed for at fastslå, om personoplysningerne er korrekte
b. behandlingen er ulovlig, og den registrerede modsætter sig sletning af personoplysningerne og i stedet anmoder om, at anvendelse heraf begrænses
c. den dataansvarlige ikke længere har brug for personoplysningerne til behandlingen, men de er nødvendige for, at et retskrav kan fastlægges, gøres gældende eller forsvares
d. den registrerede har gjort indsigelse mod behandlingen i medfør af artikel 21, stk. 1, i perioden mens det kontrolleres, om den dataansvarliges legitime interesser går forud for den registreredes legitime interesser.
2. Hvis behandling er blevet begrænset i medfør af stk. 1, må sådanne personoplysninger, bortset fra opbevaring, kun behandles med den registreredes samtykke eller med henblik på, at et retskrav kan fastlægges, gøres gældende eller forsvares eller for at beskytte en anden fysisk eller juridisk person eller af hensyn til Unionens eller en medlemsstats vigtige samfundsinteresser.
3. En registreret, der har opnået begrænsning af behandling i medfør af stk. 1, underrettes af den dataansvarlige, inden begrænsningen af behandlingen ophæves.

Artikel 21

Ret til indsigelse

1. Den registrerede har til enhver tid ret til af grunde, der vedrører den pågældendes særlige situation, at gøre indsigelse mod behandling af sine personoplysninger baseret på artikel 6, stk. 1, litra e) eller f), herunder profilering baseret på disse bestemmelser. Den dataansvarlige må ikke længere behandle personoplysningerne, medmindre den dataansvarlige påviser vægtige legitime grunde til behandlingen, der går forud for registreredes interesser, rettigheder og frihedsrettigheder, eller behandlingen er nødvendig for, at retskrav kan fastlægges, gøres gældende eller forsvares.
2. Hvis personoplysninger behandles med henblik på direkte markedsføring, har den registrerede til enhver tid ret til at gøre indsigelse mod behandling af sine personoplysninger til sådan markedsføring, herunder at gøre indsigelse mod profilering, i det omfang den vedrører direkte markedsføring.
3. Hvis den registrerede gør indsigelse mod behandling med henblik på direkte markedsføring, må personoplysningerne ikke længere behandles til dette formål
4. Senest på tidspunktet for den første kommunikation med den registrerede skal denne udtrykkeligt gøres opmærksom på den ret, der er omhandlet i stk. 1 og 2, og oplysninger herom skal meddeles klart og adskilt fra alle andre oplysninger.
5. I forbindelse med anvendelse af informationssamfundstjenester og uanset direktiv 2002/58/EF kan den registrerede udøve sin ret til indsigelse gennem automatiske midler ved brug af tekniske specifikationer.
6. Hvis personoplysninger behandles med henblik på videnskabelige eller historiske forskningsformål eller statistiske formål i henhold til artikel 89, stk. 1, har den registrerede ret til af grunde, der vedrører den pågældendes særlige situation, at gøre indsigelse mod behandling af personoplysninger vedrørende den pågældende, medmindre behandlingen er nødvendig for at udføre en opgave i samfundets interesse.

